יוסף פרסמן (קצין)

יוסף פּרֶסמן (15 בפברואר 1907 – 7 בינואר 1963) היה לוחם בתקופת היישוב ומפקד בצה"ל, שכיהן בתפקידים קצין המשטרה הצבאית הראשי (הקַמצָ"ר) השני (1949–1951), מפקד יחידת המיעוטים (1956–1960) ומפקד הממשל הצבאי (1960–1962).

ביוגרפיה
פרסמן נולד בשנת 1907 בסקורני שבבסרביה. בשנת 1923 הצטרף לתנועה הציונית "החלוץ", וכעבור שנתיים עלה לארץ ישראל עם קבוצת כ"ג ועבד בפרדסים בפתח תקווה. עבר הכשרה במקווה ישראל כהכנה לקראת ההתיישבות החקלאית של הקבוצה בקיבוץ רמת דוד.

בתקופת המאורעות שימש כסמל בנוטרים. היה מפקדו של ה"טנדר" המפורסם שפעל בעמק יזרעאל. השתתף בפעולות של פלגות הלילה המיוחדות של אורד צ'ארלס וינגייט.
בשנת 1940 התנדב לצבא הבריטי ושירת בבאפס (שהיווה את גרעין הבריגדה היהודית).
ב-1945 השתחרר וחזר לקיבוץ רמת דוד, שבו היה חבר מ-1927. עבד בנשק ונקרא לשירות "ההגנה".

בפרוץ מלחמת העצמאות מונה למפקד המשטרה הצבאית בחזית הצפון. בסוף 1949 מונה לקמצ"ר. הוא סיים את תפקידו ב-15 במאי 1951, בדרגת אלוף-משנה. בשנת 1956 נקרא לשוב לצבא ומונה למפקד יחידת המיעוטים. כעבור 4 שנים בתפקיד זה, בראשית 1960, הועמד בראש הממשל הצבאי.

בשנת 1962, בהגיעו לגיל פרישה (55), סיים את שירותו בצה"ל וחזר למשקו.

נפטר בשנת 1963, אחרי מחלה קשה, בגיל 56. נקבר בקיבוצו. הותיר את אשתו רחל, את שני בניו ונכדיו.

לקריאה נוספת 
 צבי הראל, המשטרה הצבאית, כרך 16 של צה"ל בחילו: אנציקלופדיה לצבא ולביטחון; עורכים: יעקב ארז, אילן כפיר; עורך אחראי: יהודה שיף, תל אביב: רביבים, 1982, עמ' 27.
 דני אשר, אדום כחול סיפורו של חיל, הוצאת משרד הביטחון, 2008, עמ' 29-31.
 יוסף פרסמן: דפים לזכרו, רמת דוד: קבוצת רמת-דוד, תשכ"ג.
 יוסף פרסמן: עשר שנים לפטירתו, (חיפה: אופסט שורות), תשל"ג. (חוברת ובה דברים משלו ולזכרו)

קישורים חיצוניים
 יוסף פרסמן באלבום יזרעאל
 
 
 ,  (כתבת דיוקן ב"דבר השבוע", עם פרישתו)
 
  (נקרולוג)
 
 
 
 
 
  (תצלומים היסטוריים, ובהם בין היתר יוסף פרסמן)
 מרדכי כפרי, ראש (פרסמן, מפקד הטנדר), (1940), תצלום פרוטומה של פרסמן מעשה ידיו של כפרי

הערות שוליים

אלופי-משנה בצה"ל
קציני משטרה צבאית ראשיים
מושלים צבאיים ישראלים
לוחמי ההגנה
מתנדבי היישוב לצבא הבריטי
לוחמי הבריגדה היהודית
נוטרים
רמת דוד (קיבוץ): אישים
אנשי העלייה הרביעית
אישים הקבורים בבית הקברות המשותף לגבת, יפעת ורמת דוד
ישראלים שנולדו ב-1907
ישראלים שנפטרו ב-1963